Dechrau'r dogfen

Cytundeb Trwydded y Defnyddiwr

Mae Cytundeb Trwydded y Defnyddiwr yn gytundeb cyfreithiol rhyngoch chi, y defnyddiwr ("Chi") a Dolphin Computer Access Cyf ("Dolphin").

Darllenwch y Cytundeb hwn yn ofalus. Os nad ydych chi'n cytuno â'r telerau hyn, rhaid i chi ddychwelyd y cynnyrch yn ei gyfanrwydd gyda phrawf eich bod wedi'i brynu i'ch deliwr cyn pen 30 diwrnod i gael eich arian yn ôl yn llawn.
RHYBUDD - ar ôl ysgogi cynnyrch ni fydd modd cael ad-daliad. 

1. Perchnogaeth.
Mae'r Cynnyrch hwn yn cynnwys meddalwedd cyfrifiadurol ("Meddalwedd"), cyfryngau cysylltiedig, Braille, CD sain neu gasét sain neu ddeunyddiau wedi'u hargraffu ac unrhyw ddogfennau electronig. Mae'r Cynnyrch wedi'i drwyddedu i chi nid ei werthu i chi. Diogelir y Cynnyrch gan gyfreithiau hawlfraint, cytundebau hawlfraint rhyngwladol a chyfreithiau eiddo deallusol.

2. Trwydded. 
2a. Fersiwn Bwrdd Gwaith/Gliniadur - Trwyddedwyd y Cynnyrch hwn ar gyfer un defnyddiwr yn unig. Cewch ei osod a'i ddefnyddio ar gyfrifiaduron rydych chi'n eu defnyddio neu'n berchen arnynt yn unig. Os prynwyd trwydded rhwydwaith neu leoliad sawl-defnyddiwr, mae'r nifer a gaiff ei ddefnyddio ar yr un pryd wedi'i gyfyngu i hynny a brynwyd. Rhaid prynu trwyddedau ychwanegol ar gyfer unrhyw ddefnyddwyr ychwanegol.  
2b. Fersiwn Dolphin Pen - Ceir defnyddio’r cynnyrch hwn ar unrhyw gyfrifiadur ar yr amod eich bod wedi derbyn caniatâd y perchennog.  Cofiwch os byddwch yn colli eich Dolphin Pen na allwn roi trwydded newydd i chi.
2c. Fersiwn Dyfeisiau Cledr Llaw - Trwyddedwyd y cynnyrch hwn ar gyfer un defnyddiwr ac un ddyfais cledr llaw yn unig. Os prynwyd trwydded rhwydwaith neu leoliad sawl-defnyddiwr, mae nifer y defnyddwyr/dyfeisiau cledr llaw a gaiff ei ddefnyddio ar yr un pryd wedi'i gyfyngu i hynny a brynwyd. Rhaid prynu trwyddedau ychwanegol ar gyfer unrhyw ddefnyddwyr / dyfeisiau cledr llaw ychwanegol. 

3. Cyfyngiadau. 
Chewch chi ddim copïo'r meddalwedd, ac eithrio un copi er mwyn gwneud copi wrth gefn neu archif yn unig ar yr amod eich bod yn cadw'r copi hwn yn eich meddiant. Chewch chi ddim addasu, cyfieithu, datgrynhoi, datgydosod, na gwrthbeiriannu fel arall y Meddalwedd. Chewch chi ddim benthyg, rhentu, lesio na isdrwyddedu y Meddalwedd na unrhyw gopi i eraill at unrhyw ddibenion. 

4. Trosglwyddo. 
Cewch drosglwyddo'r Cynnyrch i barti arall yn barhaol ar yr amod bod y sawl sy'n ei dderbyn yn cytuno i delerau'r Cytundeb hwn ac nad ydych yn cadw unrhyw gopïau o'r Meddalwedd.

5. Terfynu. 
Cewch derfynu'r Cytundeb hwn unrhyw adeg. Os terfynir y Cytundeb hwn rhaid i chi ddinistrio'r Cynnyrch ynghyd â phob copi o'r Meddalwedd ar unrhyw ffurf. 

6. Cyffredinol. 
Os ydych chi'n torri telerau'r cytundeb hwn, caiff Dolphin derfynu'r Cytundeb hwn ac mae'n cadw'r hawl i gymryd camau i'ch atal neu'ch rhwystro rhag defnyddio'r Meddalwedd.

(c) 2010 Dolphin Computer Access Limited.

Hysbysiad

Mae Hal, Supernova, Lunar, LunarPlus, Orpheus a SAM i gyd yn nodau masnach Dolphin Computer Access Ltd.  Mae Windows, Windows XP, Windows Vista ac Windows 7 yn nodau masnach cofrestredig Microsoft Corporation.  Mae pob cynnyrch arall yn nodau masnach neu'n nodau masnach cofrestredig eu perchnogion priodol.

Gwarant a Gwadiad

Mae Dolphin yn gwarantu bod y cyfrwng a ddefnyddir i ddosbarthu'r cynnyrch yn rhydd o ddiffygion ac y bydd yn amnewid cyfrwng diffygiol yn rhad ac am ddim.  Nid yw Dolphin yn rhoi unrhyw warantau mewn perthynas ag unrhyw chwilod neu wallau yn y meddalwedd neu ei addasrwydd at unrhyw ddiben penodol.  Bydd unrhyw atebolrwydd, ôl-ddilynol neu fel arall, yn gyfyngedig i'r swm a dalwyd am y meddalwedd.  Rhowch wybod i mi am unrhyw chwilod y dewch o hyd iddynt a byddwn yn gwneud ein gorau i'w datrys.

D.S. 
*   Dylech gadw eich gwaith a gwneud copïau wrth gefn yn rheolaidd, yn enwedig cyn gosod meddalwedd neu galedwedd newydd.  
*   Oherwydd bod cymaint o ffurfweddiadau caledwedd yn bosibl a natur gymhleth gynhenid y meddalwedd, gall gwallau godi.

Third party licenses

License for Lua 5.0 and later versions: 
Copyright © 1994-2008 Lua.org, PUC-Rio. 
Permission is hereby granted, free of charge, to any person obtaining a copy of this software and associated documentation files (the "Software"), to deal in the Software without restriction, including without limitation the rights to use, copy, modify, merge, publish, distribute, sublicense, and/or sell copies of the Software, and to permit persons to whom the Software is furnished to do so, subject to the following conditions: 
The above copyright notice and this permission notice shall be included in all copies or substantial portions of the Software. 
THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR IMPLIED, INCLUDING BUT NOT LIMITED TO THE WARRANTIES OF MERCHANTABILITY, FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER LIABILITY, WHETHER IN AN ACTION OF CONTRACT, TORT OR OTHERWISE, ARISING FROM, OUT OF OR IN CONNECTION WITH THE SOFTWARE OR THE USE OR OTHER DEALINGS IN THE SOFTWARE.

Diwedd dogfen